رفضات غرفة الجنايات الابتدائية بمحكمة الاستئناف بكازا، صباح اليوم الجمعة، منح سليمان الريسوبي بالسراح المؤقت، اللي طالبو بيه الدفاع ديالو. وقال ميلود قنديل، محامي الريسوني، فتصريحو ل”كود”، أن هذي ثاني مرة الدفاع كيتقدم بهذ الطلب أمام القضاء الجالس وكيتم رفضو، وأن الدفاع ماعندوش أسباب القرار، “حيت لحد الساعة لم يتم تحريره للتمكن من معرفة مبررات اتخاذو”، على حد تعبيرو. وفجلسة لبارح الخميس، طالب دفاع الريسوني من المحكمة تمتيع الريسوني بالسراح المؤقت، كيف طلب من الريسوني، اللي بانو عليه علامات الإرهاق والوهن، برفع الإضراب عن الطعام اللي دايرو هذي أزيد من سيمانة. وكان سبق للمحكمة رفضات طلب السراح المؤقت للريسوني مرات كثيرة قبل، الشيء اللي اعتبرو الدفاع انتهاك لمبدأ المحاكمة العادلة، حيت ماكاين حتى سبب اللي يخليه معتقل لما يقارب 9 أشهر، فيحين عندو كَاع ضمانات الحضور. والجلسة دلبارح تأجلات حتى لما بعد رمضان يوم 18 ماي، بطلب من الدفاع. والريسوني متابع بتهم هتك عرض شاب بالعنف واحتجازو. 
المحكمة رفضات السراح المؤقت لسليمان الريسوني.. ومحاميه لـ”كود”: هذي ثاني مرة كيترفض وماعارفينش علاش